Annan veroordeel slagtings in Sirië | Nuus24
Annan veroordeel slagtings in Sirië
Genève – Kofi Annan, vredesgesant van die VN, sê hy is “geskok en verstom” oor verslae dat tenks en helikopters in Sirië meer as 150 mense in ‘n slagting afgemaai het.“Ek veroordeel hierdie gruweldade ten sterkste,” het hy in ‘n verklaring gesê.“Ek is geskok en verstom oor die nuus wat uit die dorpie Treimsa kom van intense gevegte, verskeie slagoffers en die bevestigde gebruik van swaar artillerie soos tenks en helikopters,” het Annan gesê.– Volg Nuus24 op Twitter.
Lees meer oor: sirië | massamoorde | siriese opstande VOLGENDE OP NUUS24X Boek van die Week: Al wat oorbly - Wêreldwyd
deur Wêreldwyd | Sep 14, 2018 | Blog
Al wat oorbly – Santie van der Merwe
Julia Meiring het haar ma verloor toe sy ses jaar oud was. Haar pa is dadelik weer getroud, en sy is deur ’n ongenaakbare stiefma grootgemaak wat byna die teenoorgestelde was van haar liefdevolle ma. Die stiefma het feitlik al haar aandag aan haar laatlammetjie gewy.
Julia vind die liefde van haar lewe in haar buurman, Wynand du Toit. Hy is ‘n geskeide man, en die pa van twee kinders maar Julia laat haar deur die verhouding meesleur, want Wynand se kinders woon in die Kaap by hul ma, en sy kan hulle heeltemal vermy.
Haar drakoniese stiefma sterf, en Julia besef weer eens hoe min sy van haar eie ma weet. Sy probeer ŉ beeld van haar ma saamflans uit die herinneringe wat haar veel ouer sibbe half onwillig met haar deel. Stadig maar seker besef sy dat haar ma nie ŉ engel was nie, dat haar stiefma nie inherent boos was nie, en dat sy dalk vir Wynand weer ’n kans moet gee.
Al wat oorbly is Santie van der Merwe se sesde roman. Wat maak die boek anders?
Die roman spreek die dilemma van ’n jong vrou aan wat moet besluit of sy haar verhouding met ’n geskeide man, én sy twee kinders, wil voortsit.
Die hoofkarakter moet diep in haar verlede delf om ten volle te verstaan waarom sy teë is daarop om kinders te hê.
Vergifnis en die delikaatheid van verhoudings is ’n deurlopende tema.